CELEX: 62006CA0244
Language: fi
Date: 2008-02-14 00:00:00
Title: Asia C-244/06: Yhteisöjen tuomioistuimen tuomio (kolmas jaosto) 14.2.2008 (Landgericht Koblenzin (Saksa) esittämä ennakkoratkaisupyyntö) — Dynamic Medien Vertriebs GmbH v. Avides Media AG (Tavaroiden vapaa liikkuvuus — EY 28 artikla — Vaikutukseltaan vastaavat toimenpiteet — Direktiivi 2000/31/EY — Kansallinen lainsäädäntö, jossa kielletään sellaisten kuvatallenteiden postimyynti, joita toimivaltainen viranomainen ei ole alaikäisten suojelemiseksi tarkastanut ja luokitellut ja joissa ei ole kyseisen viranomaisen mainintaa niiden alimmasta sallitusta katseluiästä — Toisesta jäsenvaltiosta tuodut kuvatallenteet, jotka kyseisen jäsenvaltion toimivaltainen viranomainen on tarkastanut ja luokitellut ja joissa on ikärajamerkintä — Oikeuttaminen — Lasten suojeleminen — Suhteellisuusperiaate)

29.3.2008   
            
            
               FI
            
            
               Euroopan unionin virallinen lehti
            
            
               C 79/4
            
         Yhteisöjen tuomioistuimen tuomio (kolmas jaosto) 14.2.2008 (Landgericht Koblenzin (Saksa) esittämä ennakkoratkaisupyyntö) — Dynamic Medien Vertriebs GmbH v. Avides Media AG
   (Asia C-244/06) (1)
   
   (Tavaroiden vapaa liikkuvuus - EY 28 artikla - Vaikutukseltaan vastaavat toimenpiteet - Direktiivi 2000/31/EY - Kansallinen lainsäädäntö, jossa kielletään sellaisten kuvatallenteiden postimyynti, joita toimivaltainen viranomainen ei ole alaikäisten suojelemiseksi tarkastanut ja luokitellut ja joissa ei ole kyseisen viranomaisen mainintaa niiden alimmasta sallitusta katseluiästä - Toisesta jäsenvaltiosta tuodut kuvatallenteet, jotka kyseisen jäsenvaltion toimivaltainen viranomainen on tarkastanut ja luokitellut ja joissa on ikärajamerkintä - Oikeuttaminen - Lasten suojeleminen - Suhteellisuusperiaate)
   (2008/C 79/05)
   Oikeudenkäyntikieli: saksa
   Ennakkoratkaisua pyytänyt tuomioistuin
   Landgericht Koblenz
   Pääasian asianosaiset
   
      Kantaja: Dynamic Medien Vertriebs GmbH
   
      Vastaaja: Avides Media AG
   Oikeudenkäynnin kohde
   Ennakkoratkaisupyyntö — Landgericht Koblenz — EY 28 ja EY 30 artiklan sekä tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista 8 päivänä kesäkuuta 2000 annetun Euroopan parlamentin ja neuvoston direktiivin 2000/31/EY (EYVL L 178, 17.7.2000, s. 1) säännösten tulkinta — Alaikäisten suojelua koskeva kansallinen lainsäädäntö, jossa kielletään sellaisten kuvatallenteiden postimyynti, joissa ei ole merkintää siitä, että jäsenvaltion toimivaltainen viranomainen on todennut ne rajoituksetta alaikäisille soveltuviksi — Toisesta jäsenvaltiosta tuodut kuvatallenteet, jotka tämän jäsenvaltion toimivaltainen viranomainen on todennut tiettyyn ikäryhmään kuuluville alaikäisille soveltuviksi — Suhteellisuusperiaate
   Tuomiolauselma
   EY 28 artikla ei ole esteenä pääasiassa kyseessä olevan kaltaiselle kansalliselle lainsäädännölle, jossa kielletään sellaisten kuvatallenteiden myynti ja luovuttaminen postimyynnissä, joita ylin alueellinen viranomainen tai valtakunnallinen vapaaehtoinen itsesäätelyelin ei ole alaikäisten suojelemiseksi tarkastanut ja luokitellut ja joissa ei ole kyseisen viranomaisen tai elimen mainintaa niiden alimmasta sallitusta katseluiästä, paitsi jos ilmenee, ettei tarkastus, luokittelu ja merkintäjärjestelmä ole helposti käytettävissä, ettei sitä voida saattaa loppuun kohtuullisessa ajassa tai ettei hylkäävää päätöstä voida saattaa tuomioistuimen käsiteltäväksi.
   
      (1)  EUVL C 178, 29.7.2006.